تورکیه‌نین میللی مودافعه ناظیری حولوصی آکار کوزوو ایله تورکیه آراسینداکی مثبت موناسیبت‌لرین اهمیت‌لی اولدوغونو ایفاده ائده‌رک: "آرامیزداکی فتح الله چی ترور تشکیلاتی مانعه‌سینی قالدیراق. بوندان تزلیکله خلاص اولمالیییق" دئدی.
تورکیه-‌نین میللی مودافعه ناظیری حولوصی آکار کوزوونون پایتاختی پریشتینادا رسمی سفرده‌دیر.
ناظیر سفر پروقرامی چرچیوه‌سینده کوزوو مودافعه ناظیری رستم بریشا ایله گؤروشدو.
داها سونرا ایکی ناظیر هئیت‌لر آراسی گؤروش‌لره صدرلیک ائتدی‌لر.
سفری موناسیبتیله آکارا تشککور ائدن بریشا تورکیه و کوزوو آراسینداکی دوستلوق‌دان دانیشدی، تورکیه‌نین هر زامان یان‌لاریندا اولدوغونو وورغولادی، ایکی اؤلکه آراسینداکی امکداشلیغین داها دا آرتماسینا اولان اومیدینی دیله گتیردی.
تورکییه میللی مودافعه ناظیری آکار دا ایکی اؤلکه آراسینداکی امکداشلیغین اهمیتینه ایشاره ائده‌رک، قارشی‌لیق‌لی سفرلرین اونسوز دا یاخشی اولان موناسیبت‌لری‌نین داها دا اینکیشاف ائتدیرجگینه اولان اینامینی دیله گتیردی، حربی، سیاسی و مودافعه صنایعسی ساحه‌لرینده امکداشلیغین آرتا‌راق داوام ائتمه‌سی‌نین واجیب‌لیگینی قئید ائتدی.
فتو ایله موباریزه‌نین اهمیتینه ده توخونان آکار: "آرامیزداکی فتو مانعه‌سینی سرعتله قالدیراق. بون‌دان تئزلیکله خلاص اولمالیییق" دئیه دانیشدی.
گؤروش‌لردن سونرا ناظیر آکار و بریشا طرفین‌دن حربی مالیه امکداش‌لیق موقاویله‌سی و نقد یاردیمینینتتبیقی پروتوکولو ایمضالاندی.
